קארל למל

קארל למל (באנגלית: Carl Laemmle; 17 בינואר 1867 - 24 בספטמבר 1939) היה מפיק סרטים יהודי-אמריקאי יליד גרמניה, מחלוצי תעשיית הקולנוע האמריקאית ומייסד חברת סרטי יוניברסל.

חייו 
למל נולד ב-1867 למשפחה יהודית ברובע היהודי של העיר לאופהיים בממלכת וירטמברג הגרמנית.

בשנת 1884 היגר לארצות הברית, והשתקע בשיקגו. בשנת 1912 עבר לניו יורק, ובה ייסד את חברת הקולנוע סרטי יוניברסל. בהמשך, עבר לבוורלי הילס שבלוס אנג'לס, וניהל משם את החברה.

לאחר עלייתה לשלטון של המפלגה הנאצית בגרמניה, סייע ליהודים מעיר הולדתו לאופהיים בהגירה לארצות הברית, וכן ניסה לפעול לאישור כניסתה של הספינה סנט לואיס לארצות הברית.

במהלך הקריירה שלו היה אחראי להוצאתם לאקרנים של כ־400 סרטי קולנוע.

בנו, קארל למל הבן, המשיך את דרכו בתעשיית הקולנוע האמריקאית, וניהל את אולפני יוניברסל משנת 1928 עד שנת 1936.

אחייניתו, קרלה למל, הייתה שחקנית קולנוע, וגילמה תפקידים במספר סרטי אימה שהופקו באולפני יוניברסל.

קישורים חיצוניים

 
 

מפיקי קולנוע אמריקאים
מפיקי קולנוע יהודים
יהודים אמריקאים
יהודים גרמנים
מהגרים מגרמניה לארצות הברית
אמריקאים שנולדו ב-1867
אמריקאים שנפטרו ב-1939